Държавен вестник, бр. 24, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  24
Ч А С Т  Ч Е Т В Ъ Р Т А 
ФУНКЦИИ И СТРУКТУРА НА СПЕЦИАЛИ­
ЗИРАНАТА АДМИНИСТРАЦИЯ
Г л а в а  п ъ р в а 
АДМИНИСТРАТИВЕН СЕКРЕТАР
Чл. 39. Административният секретар под­
помага главния секретар при организиране 
работата на специализираната администрация 
и му е пряко подчинен. 
Чл. 40. За административен секретар се 
назначава лице, което е български гражда­
нин, има завършено висше образование, с 
не по-малко от 5 години трудов стаж като 
съдебен служител, което да не е осъждано 
на лишаване от свобода за умишлено прес­
тъпление от общ характер, независимо дали 
е реабилитирано, и притежава необходимите 
нравствени и професионални качества. 
Чл. 41. Административният секретар: 
1. организира, контролира и отговаря за 
работата на съдебните служители от специ­
ализираната администрация; 
2. приема жалби, свързани с дейността на 
специализираната администрация, извършва 
необходимите проверки по тях и докладва за 
резултата на главния секретар; 
3. изготвя и предлага на главния секретар 
за одобрение от председателя проекти за длъж­
ностните характеристики на съдебните слу­
жители от специализираната администрация; 
4. контролира спазването на трудовата 
дисциплина на съдебните служители от спе­
циализираната администрация; 
5. контролира работата на служителите 
от специализираната администрация в дело­
водната система, съдейства за установяване 
и отстраняване на допуснати грешки и при 
необходимост подготвя предложения за усъ­
вършенстване на деловодната система; при 
нововъведения и усъвършенстване на деловод­
ната система, при които се налага преструк­
туриране на работата на специализираната 
администрация по въвеждането на данни, 
административният секретар отговаря за 
разпределението є съобразно функционалните 
възможности на системата и длъжностните 
характеристики на служителите; 
6. организира обнародването на списъка на 
насрочените за разглеждане съгласно чл. 289 
ГПК дела;
7. контролира системното водене и над­
лежното съхраняване на справочните книги, 
водени от специализираната администрация;
8. извършва и други дейности, възложени 
му от главния секретар. 
Г л а в а  в т о р а
СЕКРЕТАР НА КОЛЕГИЯ
Чл. 42. (1) Секретарят на колегия: 
1. организира и контролира работата на 
съдебните деловодители и съдебните секретари 
в съответната колегия; 
2. организира провеждането на общите 
събрания на колегията; 
3. участва като секретар в заседанията на 
общите събрания на съдиите от съответната 
колегия; 
4. води и съхранява срочните книги за 
откритите заседания на общите събрания на 
съответната колегия; 
5. участва като съдебен секретар в съдебните 
заседания по дела, образувани пред тричленен 
и петчленен състав в съответната колегия; 
6. изготвя списъци по образуваните и на­
срочени пред петчленния състав дела; 
7. обявява постановените решения от общо­
то събрание на колегията или от петчленния 
състав; 
8. подрежда в канцеларски дела и съхранява 
постъпващите книжа, които не се образуват в 
съдебни дела или не се отнасят до образувани 
дела, и изготвя отговори по повод постъпила 
в съответната колегия кореспонденция; 
9. изготвя сведения за дейността на ко­
легията; 
10. изготвя необходимите книжа по съдеб­
ни поръчки; 
11. обучава новопостъпилите в колегията 
съдебни служители; 
12. участва в комисии за проверка и изгот­
вяне на предложения за предаване на архивни 
документи на Държавния архивен фонд. 
(2) При отсъствие на секретаря на съот­
ветната колегия неговите функции се поемат 
от съдебен служител, назначен на длъжност 
„секретар“, който се определя от администра­
тивния секретар. 
Чл. 43. (1) Секретарят на колегията е пря­
ко подчинен на административния секретар. 
(2) Съдебните деловодители и секретари 
от съответната колегия са подчинени пряко 
на секретаря на колегията.
Г л а в а  т р е т а 
ЗВЕНА НА СПЕЦИАЛИЗИРАНАТА 
АД­МИНИСТРАЦИЯ
Раздел І
Служба „Регистратура“ 
Чл. 44. Служба „Регистратура“: 
1. приема и регистрира входящата корес­
понденция; 
2. приема, подготвя и изпраща изходящата 
кореспонденция;